Die geestelike betekenis van syfergetalle (13) | "Is en Wat Was en Wat Kom" – die onbekende karakter van Jesus Christus en Sy Woord
← God se vergifnis en Sy oordeel loop hand aan hand!
Die valse leer van ‘n “wegraping” →
Soos in vorige artikels in hierdie reeks oor getalle genoem (deel 1, deel 2, deel 3 , deel 4,deel 5, deel 6, deel 7, deel 8, deel 9, deel 10, deel 11, en deel 12), is syfers onskeibaar geheg aan mekaar, veral in die Skrifte en in hul geestelike betekenis.
DIE GETAL ‘DERTIEN’
Gen 17:25-27 En sy seun Ismael was dertien jaar oud toe hy aan die vlees van sy voorhuid besny is. 26 Op daardie selfde dag is Abraham en sy seun Ismael besny 27 en al die manne van sy huis—die wat in sy huis gebore en die wat van vreemdelinge met geld gekoop is, is saam met hom besny.
Abraham moes soos ons ook op ons eie tyd, verknog word aan die vlees wat ons in ‘n vyandskap met God self plaas:
Ismael, ons eie vlees, sal NIE leef voor God nie. Ons sal ons vlees verloor! Die vlees KAN hom nie onderwerp aan God se wet nie. Dit is van nature in ‘n rebellie teen God.
Die onbesnede volke in Kanaan en al hul konings (‘n tipe van ons vlees) was gedurig in opstande gewikkel soos ook in die dae van Abraham gesien was:
Gen 14:1-4 En in die dae van Amrafel, die koning van Sínear, Aríog, die koning van Ellásar, Kedor-Laómer, die koning van Elam, en Tídeal, die koning van die nasies, 2 het hulle oorlog gevoer teen Bera, die koning van Sodom, en teen Bisra, die koning van Gomorra, Síneab, die koning van Adma, en Seméber, die koning van Sebóim, en teen die koning van Bela, dit is Soar. 3 Hulle het almal hulle leërs verenig in die laagte Siddim, dit is die Soutsee. 4 Twaalf jaar lank het hulle Kedor-Laómer toe al gedien, maar in die dertiende jaar het hulle opstandig geword.
Die getal ‘dertien’ verwys dus na ons eie geestelike opstandigheid in ons onbesnede vlees en al sy welluste en trots:
Gedurende die huttefees onder die ou verbond word ‘n pragtige tipe gevind waar dertien jong bulle eerste genoem word in hierdie offer. Dit verteenwoordig die tyd in ons eie lewe waar God aan ons persoonlik wys hoe sterk ons opstandige vlees in ons is:
Num 29:12-16 En op die vyftiende dag van die sewende maand moet daar vir julle ‘n heilige samekoms wees; géén beroepswerk mag julle doen nie, maar julle moet sewe dae lank vir die HERE ‘n fees vier. 13 En julle moet as brandoffer, as vuuroffer van lieflike geur aan die HERE bring: dertien jong bulle, twee ramme, veertien jaaroud lammers; sonder gebrek moet hulle wees; 14 en hulle spysoffer: fynmeel met olie gemeng, drie-tiendes vir elke bul van die dertien bulle, twee-tiendes vir elke ram van die twee ramme, 15 en een-tiende vir elke lam van die veertien lammers; 16 en een bokram as sondoffer, behalwe die voortdurende brandoffer, die spysoffer en die drankoffer wat daarby behoort.
Hierdie huttefees wys aan ons dat die opstandige vlees (ook genoem “die mens van sonde” – 2Thes 2:3-8; Open 13:1-18) openbaar sal word aan onsself, en dat hierdie “seun van die verderf” uitgewis sal word deur God se geestelike vuur – Sy Woord – “in die laaste dag”:
Joh 6:39 En dit is die wil van die Vader wat My gestuur het, dat al[les] wat Hy My gegee het, Ek daarvan nie sal verloor nie, maar dit opwek in die laaste dag.
Joh 7:37 En op die laaste dag, die groot dag van die [hutte]fees, het Jesus gestaan en uitgeroep en gesê: As iemand dors het, laat hom na My toe kom en drink!
In Openbaring word hierdie finale gebeurtenis (die “laaste dag”) in almal se lewens as volg uitgedruk wanneer die res van die mensdom (en alle opstandige geestelike wesens) se vleeslike gesindhede finaal geoordeel en uitgewis sal word:
Open 20:7-10 En wanneer die duisend jaar voleindig is, sal die Satan uit sy gevangenis ontbind word; 8 en hy sal uitgaan om die nasies te verlei wat in die vier hoeke van die aarde is, die Gog en die Magog, om hulle te versamel vir die oorlog; en hulle getal is soos die sand van die see. 9 En hulle het opgekom oor die breedte van die aarde en die laer van die heiliges en die geliefde stad omsingel, en vuur het van God uit die hemel neergedaal en hulle verslind. 10 En die duiwel wat hulle verlei het, is in die poel van vuur en swawel gewerp waar die dier en die valse profeet is; en hulle sal dag en nag gepynig word tot in alle ewigheid [‘n beter vertaling is “vir die eons van die eons” – almal se eie vleeslike lewe word binne die finale tydperk van geestelike oordeel geopenbaar en uitgewis!!!] .
Hierdie finale oordeel oor alle vleeslike gesindhede sal eindig wanneer God se geregtigheid oor almal en in almal seëvier:
Jes 26:9…. want as u oordele op die aarde is, leer die inwoners van die wêreld geregtigheid.
One Response to Die geestelike betekenis van syfergetalle (13)